Uz 19 skokova i 28 poena Gernet je Timberwolves dovede do pobjede - 2004-03-04
U dvije utakmice NBA lige sinoć su odigrani produžeci jer pobjednika nije bilo u regularnom dijelu igre.
Jamal Mashburn je trojkom u posljednjim trenucima produžetka donio pobjedu New Orleans Hornetsima od 100:97 nad Chicago Bulsima. Najzaslužnjiji za pobjedu Indiana Pacersa nad Los Angeles Clippersima od 101:94, takođe u produžetku, bio je Jermaine O“Neal sa 19 poena i 17 skokova. Jako dobro, čak i uspješnije skakao je Kevin Garnet iz Minnesota Timberwolvesa. Uz 19 uspješnih skokova našao je snage da postigne 28 poena i “šumske vukove“ dovede do ubjedljive pobjede nad Dallas Mavericksima od 121:97. Los Angeles Lakersi uspjeli su u posljednjoj četvrtini sustići manjak od deset koševa i kao gosti pobijediti Houston Roketse sa 96:93. Ovdje u Washingtonu, Wizardsi su, nakon donedavnog vrlo lošeg učinka, sinoć ponovo igrali dobro i zabilježili četvrtu pobjedu u posjednjih pet utakmica. Ovoga puta “žrtva“ su bili gosti iz Toronta. Rezultat utakmice bio je 84:70, a najbolji na terenu bio je “washingtonac“ Gilbert Arenas sa 27 postignutih poena. Košarkaši New York Knicksa uspjeli su prekinuti seriju od šest uzastopnih poraza i pobijediti Philadelphia 76erse sa 88:77. Najefikasniji u pobjedničkoj ekipi, ujedno i igrač koji je prošle noći postigao najviše koševa na svim terenima na kojima su igrane utakmice NBA, bio je Stephon Merbury sa 36 poena.